b'\n_START_ARTICLE_\nI Gotta Feeling\n_START_SECTION_\nIstorija\n_START_PARAGRAPH_\nBillboard dav\xc4\x97 dainai teigiam\xc4\x85 ap\xc5\xbevalg\xc4\x85, teigdamas: \xe2\x80\x9eThe Black Eyed Peas po \xe2\x80\x9eBoom Boom Pow\xe2\x80\x9c s\xc4\x97km\xc4\x97s, i\xc5\xa1leid\xc5\xbeia antr\xc4\x85j\xc4\xaf singl\xc4\x85 \xe2\x80\x9eI Gotta Feeling\xe2\x80\x9c, kuris turb\xc5\xabt bus s\xc4\x97kmingiausias grup\xc4\x97s singlas. David Guetta prodiusuota daina, the Peas paprasti dainos \xc5\xbeod\xc5\xbeiai ir rami melodija u\xc5\xbetikrina ger\xc4\x85 dainos pasirodym\xc4\x85.\xe2\x80\x9c_NEWLINE_Bill Lamb i\xc5\xa1 About.com dav\xc4\x97 dainai 4 \xc5\xbevaig\xc5\xbedutes i\xc5\xa1 5, komentuodamas dainos ger\xc4\x85 nuotaik\xc4\x85, grup\xc4\x97s pasikeitim\xc4\x85, kad tai geras vasaros hitas, ta\xc4\x8diau dainos \xc5\xbeod\xc5\xbeiai bei per didelis Auto-Tune naudojimas nusibosta._NEWLINE_Kai kurie kritikai kritikuoja dain\xc4\x85 d\xc4\x97l pana\xc5\xa1umo \xc4\xaf \xe2\x80\x9eSnow Patrol\xe2\x80\x9c dain\xc4\x85 \xe2\x80\x9eOpen Your Eyes\xe2\x80\x9c\n_START_SECTION_\nVaizdo klipas\n_START_PARAGRAPH_\n2009\xc2\xa0m. gegu\xc5\xbe\xc4\x97s 29 d. \xc4\xaf internet\xc4\x85 \xe2\x80\x9epakliuvo\xe2\x80\x9c dar nepabaigta vaizdo klipo versija. Bir\xc5\xbeelio 2 d. oficialiai klipas debiutavo Dipdive svetain\xc4\x97je._NEWLINE_Yra dvi klipo versijos: \xe2\x80\x9e\xc5\xa1vari versija\xe2\x80\x9c ir \xe2\x80\x9ene\xc5\xa1vari\xe2\x80\x9c. Vaizdo klipas prasideda keliais vaizdais i\xc5\xa1 Holivudo \xc5\xa1lov\xc4\x97s al\xc4\x97jos. Tada matomas will.i.am, besi\xc5\xa1ukuojantis savo plaukus, Fergie, besidaranti makia\xc5\xbe\xc4\x85, Taboo ir apl.de.ap, besiruo\xc5\xa1iantys vakar\xc4\x97liui. Po to, kai prasideda pirmasis priedainis, prasideda vakar\xc4\x97lis. Visi \xe2\x80\x9eBlack Eyed Peas\xe2\x80\x9c nariai rodomi \xc5\xa1okantys. Po to, jie matomi \xc5\xa1okantys i\xc5\xa1tepti da\xc5\xbeais, kurie spindi tamsoje. Klipas pasibaigia su u\xc5\xbera\xc5\xa1u \xe2\x80\x9eThe E.N.D.\xe2\x80\x9c._NEWLINE_Klipo re\xc5\xbeisierius Ben Mor i\xc5\xa1 \xe2\x80\x9eLittle Min\xe2\x80\x9cx. Klipe pasirodo David Guetta, Kid Cudi, Katy Perry._NEWLINE_\xe2\x80\x9eThe Black Eyed Peas\xe2\x80\x9c taip pat nufilmavo reklam\xc4\x85 \xe2\x80\x9eTarget\xe2\x80\x9c klipo formoje.\n_START_SECTION_\nPasirodymas topuose\n_START_PARAGRAPH_\n\xe2\x80\x9eI Gotta Feeling\xe2\x80\x9c buvo grup\xc4\x97s pats did\xc5\xbeiausias debiutas Billboard Hot 100 tope, kai debiutavo antroje vietoje. Kol kas yra parduota 1 104 000 singlo kopij\xc5\xb3 vien JAV. \xe2\x80\x9eI Gotta Feeling\xe2\x80\x9c baig\xc4\x97 12 savai\xc4\x8di\xc5\xb3 \xe2\x80\x9eBoom Boom Pow\xe2\x80\x9c karaliavim\xc4\x85 topo vir\xc5\xa1\xc5\xabn\xc4\x97je. Tai viena i\xc5\xa1 keturi\xc5\xb3 muzikos grupi\xc5\xb3 (The Beatles, Boyz II Men, ir Outkast), kurios singlas pakeit\xc4\x97 kit\xc4\x85 savo singl\xc4\x85 vir\xc5\xa1\xc5\xabn\xc4\x97je._NEWLINE_\xe2\x80\x9eI Gotta Feeling\xe2\x80\x9c taip pat pasiek\xc4\x97 auk\xc5\xa1\xc4\x8diausi\xc4\x85j\xc4\x85 pozicij\xc4\x85, ir kitose \xc5\xa1alyse: t. y. Kanadoje, Australijoje, Belgijoje, Brazilijoje, ir Nyderlanduose._NEWLINE_Naujoje Zelandijoje daina buvo atestuota auksine po devyni\xc5\xb3 savai\xc4\x8di\xc5\xb3 d\xc4\x97l parduot\xc5\xb3 15 000 kopij\xc5\xb3. Be to, daina debiutavo tope gan auk\xc5\xa1toje 7-oje vietoje, ir netrukus pasiek\xc4\x97 auk\xc5\xa1\xc4\x8diausi\xc4\x85j\xc4\x85 pirm\xc4\x85 viet\xc4\x85. Ir \xc5\xa1is singlas grup\xc4\x97s istorijoje i\xc5\xa1buvo ilgiausiai pirmoje vietoje net septynias savites._NEWLINE_Airijoje daina per keturias savaites pasiek\xc4\x97 #1 viet\xc4\x85 ir tapo ketvirtuoju grup\xc4\x97s pirmos vietos singlu Irish Singles Chart tope. Jungtin\xc4\x97je Karalyst\xc4\x97je daina 2009\xc2\xa0m. bir\xc5\xbeel\xc4\xaf daina debiutavo #70 pozicijoje. Ir tik rugpj\xc5\xab\xc4\x8dio 2 d. \xe2\x80\x9eI Gotta Feeling\xe2\x80\x9c pasiek\xc4\x97 pirm\xc4\x85j\xc4\x85 viet\xc4\x85. Singlas pirmoje vietoje i\xc5\xa1buvo tik savait\xc4\x99, bet po dar vienos savait\xc4\x97s gr\xc4\xaf\xc5\xbeo \xc4\xaf auk\xc5\xa1\xc4\x8diausi\xc4\x85 topo viet\xc4\x85. JK singlas buvo parduotas 323 006 kopij\xc5\xb3 tira\xc5\xbeu.'